Bogen (bukt)

Bogen er en bukt i Ofotfjorden i Evenes kommune i Nordland som går omtrent 8 kilometer i nordlig retning fra det seks km brede innløpet mellom Vollen i vest og Foratangen i øst.

De største bosetningene langs kystlinja er tettstedet Liland, ved innløpet i vest, og videre nord grenden Dragvik før tettstedet Bogen i fjordbunnen, og videre sørøstover grendene Lenvik, Østervik, Botn og Forra. Skogøya er største øy i bukta.

E10 går langs nordsiden av Bogen, Fv721 på vestsiden mens en lokal vei går fra Lenvik til Forra på østsiden.

Navnet Bogen er av norrønt og betyr «bukt», «bog» og «krok».

Referanser 

Evenes' geografi
Bukter i Nordland